
**ROMÂNIA**

**JUDEŢUL ALBA**

**COMUNA OCOLIȘ**

**CONSILIUL LOCAL**

**HOTĂRÂREA NR. 23/29.04.2025**

privind indexarea impozitelor și taxelor locale pentru anul fiscal 2026

 Consiliul local al Comunei Ocoliș, județul Alba, întrunit în ședința ordinară din data de 29 aprilie 2025 ;

 Luând act de:

-Proiectul de hotarare nr. 20/01.04.2025, privind aprobarea indexării impozitelor și taxelor locale pentru anul fiscal 2026 ;

-Referatul compartimentului impozite și taxe din cadrul aparatului de specialitate al primarului Comunei Ocoliș, jud. Alba, înregistrat cu nr. 1028/ 22.04.2025;

-Referatul de aprobare al proiectului de hotărâre a primarului Comunei Ocoliș , înregistrat cu nr. 956/08.04.2025 ;

-Rata inflației pentru anul fiscal 2024 de 5,6 %, publicată pe site-ul oficial al Institutului Național de Statistică;

 În conformitate cu prevederile:

-Titlului IX, Capitolul X, art. 491 din Legea nr. 227/2015 – Codul fiscal, cu modificările și completările ulterioare;

-Legii nr. 273/2006 privind finanțele publice locale, cu modificările și completările ulterioare;

 În temeiul dispozițiilor art. 139, alin. (1), alin. (3), litera ”c”, din OUG nr. 57/2020, privind Codul Administrativ, cu modificările și completările ulterioare ;

**HOTĂRĂȘTE :**

**Art. 1.** Pentru anul fiscal 2026, impozitele și taxele locale datorate de contribuabili, persoane fizice și juridice, se indexează cu 5,6 %, față de impozitele și taxele locale datorate de contribuabili, persoane fizice și juridice pentru anul fiscal 2025, așa cum au fost aprobate prin Hotărârea Consiliului local Ocoliș nr. 86 / 16.12.2024 ;

**Art. 2.** Impozitele și taxele locale stabilite prin prezenta hotărâre, constituie venituri proprii ale bugetului local al Comunei Ocoliș pentru anul 2026.

**Art. 3.** Prezenta hotărâre intră în vigoare începând cu data de 1 ianuarie 2026.

**Art. 4.** Prezenta hotărâre se comunică prin intermediul secretarului comunei Ocoliș, în termenul prevăzut de lege, primarului comunei Ocoliș şi prefectului judeţului Alba si se aduce la cunoştinţă publică prin afişarea la Primărie, în spaţiul accesibil publicului, precum şi pe pagina de internet.

Prezenta hotărâre a fost adoptată cu un număr de 9 voturi valabil exprimate, din totalul de 9 consilieri locali în funcţie, prezenti la sedinta 9 .

 **Presedinte de sedinta, Contrasemnează, Consilier: CRENCEA DARIUS- ANDREI Secretarul general al comunei,**

 **CHIRICA PARASCHIVA**

|  |
| --- |
| PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL **NR. 23 / 29.04.2025** |
| Operațiuni efectuate | Data ZZ/LL/AN | Semnătura persoanei responsabile să efectueze procedura |
| 1 | 2 | 3 |
| Adoptarea hotărârii1) s-a făcut cu majoritate □ simplă X absolută □ calificată2 | 29.04.2025 |  |
| Comunicarea către primar2) | 29.04.2025 |  |
| Comunicarea către prefectul județului3) | 29.04.2025 |  |
| Aducerea la cunoștința publică4)+5) | 29.04.2025 |  |
| Comunicarea, numai în cazul celei cu caracter individual4)+5) | Nu este cazul  | Nu este cazul  |
| Hotărârea devine obligatorie6) sau produce efecte juridice7), după caz |  29.04.2025 |  |
| Extrase din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:1) Art. 139 alin. (1): "În exercitarea atribuțiilor ce îi revin, consiliul local adoptă hotărâri, cu majoritate absolută sau simplă, după caz. (2) Prin excepție de la prevederile alin. (1), hotărârile privind dobândirea sau înstrăinarea dreptului de proprietate în cazul bunurilor imobile se adoptă de consiliul local cu majoritatea calificată definită la art. 5 lit. dd), de două treimi din numărul consilierilor locali în funcție."2) Art. 197 alin. (2): "Hotărârile consiliului local se comunică primarului."3) Art. 197 alin. (1), adaptat: Secretarul general al comunei comunică hotărârile consiliului local al comunei prefectului în cel mult 10 zile lucrătoare de la data adoptării . . .4) Art. 197 alin. (4): "Hotărârile . . . se aduc la cunoștința publică și se comunică, în condițiile legii, prin grija secretarului general al comunei."5) Art. 199 alin. (1): "Comunicarea hotărârilor - cu caracter individual către persoanele cărora li se adresează se face în cel mult 5 zile de la data comunicării oficiale către prefect."6) Art. 198 alin. (1): "Hotărârile . . . cu caracter normativ devin obligatorii de la data aducerii lor la cunoștință publică."7) Art. 199 alin. (2): "Hotărârile . . . cu caracter individual produc efecte juridice de la data comunicării către persoanele cărora li se adresează." |